Publication: Magyar Közlöny
Issue: MK-2008-7 (Year: 2008, Number: 7)
Era: 2004-2010
Section: 6. 44/2000. (XII. 27.) EüM rendelet és az azt módosító
Paragraph Index: 411

1. Bevezetés A hagyományos másolástechnika a mûszaki fejlõdés, a környezetvédelmi és egészségügyi elvárások hatására alapvetõ változáson ment keresztül. A másológépek legfontosabb környezetterhelõ hatásai a következõk: – ózonkibocsátás; – zajkibocsátás; – mérgezõanyagok, például szelén és más veszélyes anyagok alkalmazása; – elektromosenergia-felhasználás; – az elhasználódott készülékek és alkatrészek környezetterhelése. Fontos szempont, hogy a környezetterhelés mértéke a másolási sebesség növelése és az összetett szolgáltatások biztosítása mellett csökkenjen. A gyártónak a termék tervezése során figyelembe kell vennie a hulladékká váló készülék hasznosítása, ártalmatlanítása érdekében a következõ követelményeket: – egyszerû szerszámokkal könnyen szétszerelhetõ kötések alkalmazása, nem oldható kötések elkerülése; – a mûanyag alkatrészek megjelölése anyagi minõségük szerint; – halogéntartalmú mûanyag alkatrészek mellõzése; – a felhasznált szerkezeti anyagok fajtáinak és mennyiségének csökkentése; – a gyártáshoz szükséges energia csökkentése; – a hulladékká vált készülékek begyûjtése, egyes összetevõinek hasznosítása és a nem hasznosítható összetevõk ártalmatlanítása. A „környezetbarát termék” védjegy akkor adható egy fénymásoló gépnek, ha annak gyártása, felépítése, mûködése, üzemeltetése és hulladékkezelése teljes összhangban van a környezetvédelmi szempontokkal. A termék minõsítésének jogi alapja a 29/1997. (VIII. 29.) KTM rendelet. A minõsítõ eljárás lefolytatására a KvVM Környezetbarát Termék Közhasznú Társaság (a továbbiakban: Társaság) az illetékes.

Source: https://magyarkozlony.hu/hivatalos-lapok/468545b8376454c6aaeea9bdc39e63db0b1939d2/dokumentumok/c156cfc723ff742a361d6f11ee98b6d9c5b3ff5f/letoltes